CELEX: 62001CC0352
Language: fi
Date: 2002-09-12 00:00:00
Title: Julkisasiamiehen ratkaisuehdotus Mischo 12 päivänä syyskuuta 2002. # Euroopan yhteisöjen komissio vastaan Espanjan kuningaskunta. # Jäsenyysvelvoitteiden noudattamatta jättäminen - Direktiivin 98/8/EY täytäntöönpanon laiminlyönti. # Asia C-352/01.

Tärkeä oikeudellinen huomautus

|

62001C0352

Julkisasiamiehen ratkaisuehdotus Mischo 12 päivänä syyskuuta 2002.  -  Euroopan yhteisöjen komissio vastaan Espanjan kuningaskunta.  -  Jäsenyysvelvoitteiden noudattamatta jättäminen - Direktiivin 98/8/EY täytäntöönpanon laiminlyönti.  -  Asia C-352/01.  

Oikeustapauskokoelma 2002 sivu I-10263

Julkisasiamiehen ratkaisuehdotukset

1. Biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (jäljempänä direktiivi) tarkoituksena on vahvistaa ympäristönsuojelua ja turvallisuutta koskevat vaatimukset sen varmistamiseksi, että biosidituotteiden markkinoille saattaminen ei vahingoita ihmisten terveyttä ja ympäristöä.2. Direktiivin 34 artiklan mukaan jäsenvaltioiden on saatettava kyseisen direktiivin noudattamisen edellyttämät lait, asetukset ja hallinnolliset määräykset voimaan 24 kuukauden kuluessa sen voimaantulosta, ja niiden on ilmoitettava tästä komissiolle viipymättä.3. Direktiivin 35 artiklan mukaan se tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Koska direktiivi julkaistiin 24.4.1998, se tuli voimaan 14.5.1998.4. Jäsenvaltioiden on näin ollen pitänyt saattaa direktiivin noudattamisen edellyttämät lait, asetukset ja hallinnolliset määräykset voimaan viimeistään 14.5.2000.5. Koska Euroopan yhteisöjen komissio ei ollut saanut mitään tietoa, jonka perusteella se olisi voinut katsoa, että Espanjan kuningaskunta oli toteuttanut tarvittavat toimenpiteet, se nosti jäsenyysvelvoitteiden noudattamatta jättämistä koskevan kanteen, jota tämä ratkaisuehdotus koskee.6. Kantaja vaatii, että yhteisöjen tuomioistuin toteaa, että koska Espanjan kuningaskunta ei ole antanut direktiivin noudattamisen edellyttämiä lakeja, asetuksia ja hallinnollisia määräyksiä tai ainakaan ilmoittanut niistä komissiolle, se ei ole noudattanut direktiivin mukaisia velvoitteitaan.7. Espanjan hallitus toteaa, että direktiivi on saatettava osaksi kansallista oikeutta kuninkaallisella asetuksella. Tällaista asetusta koskeva lainvalmistelumenettely on poikkeuksellisen raskas, koska se edellyttää lukuisia kertomuksia, lausuntoja ja selvityksiä sekä julkisen kuulemistilaisuuden silloin, kun säädös vaikuttaa kansalaisten oikeuksiin ja etuihin. Käsiteltävänä olevassa asiassa myös se, että kaksi ministeriötä, terveys- ja kuluttajaministeriö ja maatalousministeriö, ovat osallistuneet säädöksen valmisteluun, on johtanut menettelyn pitkittymiseen.8. Tältä osin on korostettava, että yhteisöjen tuomioistuimen oikeuskäytännön mukaan jäsenvaltio ei voi tällaisiin sisäisen oikeusjärjestyksensä seikkoihin vetoamalla perustella sitä, ettei se ole noudattanut yhteisön oikeuden säädöksissä säädettyjä määräaikoja.9. Vastaaja väittää lisäksi, että kun otetaan huomioon asetusluonnoksen valmistelun edistyminen ja se, että asetusluonnos jätetään aivan lähiaikoina Consejo de Estadolle, jolle se on toimitettava, olisi syytä katsoa, että direktiivin täytäntöönpano on jo käytännöllisesti katsoen toteutettu.10. Asiassa on kuitenkin todettava, että vakiintuneen oikeuskäytännön mukaan sitä, onko jäsenvaltio jättänyt noudattamatta jäsenyysvelvoitteitaan, on arvioitava perustellussa lausunnossa asetetun määräajan päättymisajankohdan mukaan ja että tämän jälkeen toteutetuilla toimenpiteillä ei ole merkitystä asian kannalta. Vastaaja ei kiistä käsiteltävänä olevassa asiassa sitä, että mitään täytäntöönpanotoimea ei ollut toteutettu ennen kyseisen määräajan päättymistä. Vastaaja myöntää lisäksi, että täytäntöönpanoa ei ollut toteutettu myöskään sen jättäessä vastine.11. Edellä esitetystä seuraa, että komission väite jäsenyysvelvoitteiden noudattamatta jättämisestä on hyväksyttävä. Näin ollen komission vaatimukset on hyväksyttävä.12. Edellä esitetyn perusteella ehdotan, että yhteisöjen tuomioistuin- toteaa, että koska Espanjan kuningaskunta ei ole antanut biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY noudattamisen edellyttämiä lakeja, asetuksia ja hallinnollisia määräyksiä tai ainakaan ilmoittanut niistä Euroopan yhteisöjen komissiolle, se ei ole noudattanut direktiivin mukaisia velvoitteitaan- velvoittaa Espanjan kuningaskunnan korvaamaan oikeudenkäyntikulut.